Läänemere kilu

Läänemere kilu, balti kilu ehk kilu (Sprattus sprattus balticus või Clupea sprattus balticus) on väike, saleda kehakujuga sinakasrohelise seljaga hõbedane kala heeringaliste seltsis, euroopa kilu (Sprattus sprattus) alamliik. Kõiki väikseid heeringalisi nagu kilu ja anšoovis nimetatakse mõnikord ka üldnimetusega sardiinid (eriti toodete nimedes), kuigi sardiinid on eraldi alamperekonnad heeringaliste seltsis.

Levik
Läänemere kilu leidub Atlandi ookeani kirdeosas ning suuremas osas Läänemerest (teda ei leidu Põhjalahes ja Soome lahe idaosas). Läänemeres on kilu rohkem avameres, Soome lahe lääne- ja keskosas ning Riia lahe lääneosas, muudes piirkondades on selle arvukus üsna madal.

Püügist

Püütud saaki hoitakse puhastamata ca 2–3 päeva, et kalakehade seedeelundkond saaks tühjeneda. Peale selle tuleb kalu kiirelt töödelda, et ei hakkaks domineerima ensüüm katalaas. Selleks kalad kas külmutatakse või toimetatakse kuivale maale rajatud töötlemistehastesse või viiakse otse tarbijatele – näiteks restoranidele ja turgudele jne. Kuna kilu leidub palju avameres, siis püütakse seda sageli traallaevadega.

Kulinaaria
pisi|Tursa maost välja lõigatud kilud
Kalakehad on inimtoiduks olnud sajandeid. Seega on välja kujunenud ja kodumajapidamistes tarvitusel hulganisti kilukehade kulinaarseid retsepte ja erinevaid valmistamisviise. Tuntumad neist: külmutamine, soolamine, kuivatamine, praadimine, keetmine, suitsutamine, marineerimine, grillimine ja aurutamine.

Kilu soolamine

Kilu soolasid meie esivanemad peaasjalikult sügisperioodil. Kilu jäetakse rookimata, soovi korral üksnes pestakse kergelt. Nõrutatakse ning nõrgunud kilud laotakse õhukindlatesse nõudesse, näiteks klaaspurkidesse, kõhud ülespoole. Kilukihtide vahele raputatakse soola ja vürtsisegusid ning mõni loorberileht iga üle paari kilukihi. Soolatud kilud koos soolamisnõuga paigutatakse kindlasti jahedasse, muidu hakkavad kilud lagunema, mitte soolduma. 

Kilude soolamise retsept aastast 1927 

40 naela kilu, 5-7 naela peent inglise soola, 3 loodi vürtsi, 2 loodi pipart, 1 lood muskaatõit, 1/2 loodi muskaatpähklit, 1/2 loodi ingveri, 1 lood kaneeli, 1/2 loodi nelki, 1/2 loodi koriandrit, 4 loodi salpeetrit, 1/4-1/2 naela suhkrut ja mõned loorberi lehed. 

Kõik nimetatud vürtsid peale loorberilehtede tuleb peeneks jahvatada.

Kilukehade keemiline koostis

Nimetus ja kogus
 Vett 60–80 %
 Rasva 0,4–22%
 Valke 19–27%

Rasvhapete sisaldus

Rasvhapete koostis ja kogus sõltub aastaaegadest merekeskkonnas: enne talve ehk oktoobris-novembris säilitavad kilud söögi olemasolu korral rohkem rasvu, millest kala talvekuudel elatub. Rasvhapete sisaldus on esitatud protsentides. 

14:0 rasvhape 6,4
16:0	18,3
16:1*	5,4
18:0	2,0
18:1*	17,8
18:2 oomega-6	1,2
18:3 oomega-3	1,3
18:4 oomega-3	2,6
20:1*	6,2
20:4 oomega-3	0,7
20:4 oomega-6	0,2
20:5 oomega-3	6,1
22:1*	12,1
22:5 oomega-3	0,7
22:6 oomega-3	12,9

Küllastunud rasvhapped kokku	27,7

Monoküllastamata rasvhapped	42,8

Polüküllastamata oomega-3-rasvhappeid kokku	24,2

Polüküllastamata oomega-6-rasvhappeid kokku	1,6

Mikro- ja makromineraalid (mg/100 g)

 Naatrium (Na)	279
 Kaalium (P)	209
 Kaltsium (Ca)	47
 Raud (Fe)	0,8
 Seleen (Se)	0,01
 Tsink (Zn)	2,2
 Mangaan (Mn)	0,1
 Magneesium (Mg)	16
 Fosfor (P)	120
 Vask (Cu)	0,07

Steroolid 

 Kolesterool	57
 Fütosterool	-

Aminohapped	g/100 g

 Alaniin	1,0
 Arginiin	1,1
 Asparagiinhape	1,8
 Fenüülalaniin	1,0
 Glutamiinhape 2,5
 Glütsiin 	0,8
 Histidiin	0,4
 Isoleutsiin	0,9
 Leutsiin	1,4
 Lüsiin	1,3
 Metioniin	0,5
 Proliin	0,7
 Seriin 0,7
 Treoniin	0,8
 Trüptofaan	-
 Türosiin	0,7
 Valiin	0,9

Proteiini indeks (aluseks 100)	128

Rasvlahustuvad vitamiinid	µg/100 g
 A	-
 D	18,7
 E	1,2 mg/100 g

Vesilahustuvad vitamiinid	mg/100 g
 Tiamiin B1	0,08
 Riboflaviin B2	0,15
 Niatsiin B3	4,7
 Pantoteenhape B5	0,6
 Püridoksiin B6	
 Kobalamiinid B12	7 µg/100 g

Süsivesikud	0 g /100 g kohta
 Kiudained	0 g
 Tärklised	0 g
 Suhkrud	0,0 g

Glükeemiline indeks (GI aluseks suhkur 100)	0

Põletiku soodustamise indeks (päevas neto 50) - 186, keskmiselt põletikku soodustav

 Vaata ka 
 Anšoovis
 Sardiinid
 Vürtsikilu
 Eesti kalade süstemaatiline nimestik

Viited

Kirjandus
 Kalatoitude valmistamise käsiraamat, Karl Oskar, Tln. 1927

 Välislingid 
 http://bio.edu.ee/loomad/Kalad/SPRSPR2.htm
 A. Dänhardt, A. Temming, Effects of haul duration on the physical condition of sprat larvae
 Andreas Dänhardt, Myron A. Peck, Catriona Clemmesen & Axel Temming DEPTH-DEPENDENT NUTRITIONAL CONDITION OF SPRAT (SPRATTUS SPRATTUS) LARVAE IN THE CENTRAL BORNHOLM BASIN, BALTIC SEA
Kilu Kalavikis
 "Uuring: Läänemerest saab räimepüügi raportite kiuste kilumeri" ERR Novaator, 29. juuli 2022

Kategooria:Eesti kalad
Kategooria:Heeringalised